b'\n_START_ARTICLE_\nManganov(II) oksid\n_START_SECTION_\nZgradba, stehiometrija in reaktivnost\n_START_PARAGRAPH_\nManganov(II) oksid ima, podobno kot drugi monoksidi, kubi\xc4\x8dno kristalno strukturo, v kateri so kationi in anioni oktaedri\xc4\x8dno koordinirani. Druga lastnost, ki jo imajo tudi drugi monoksidi, je nestehiometri\xc4\x8dnost, tako da je njegova kemijska formula nekje med MnO in MnO \xe2\x82\x81 \xe2\x82\x80\xe2\x82\x84\xe2\x82\x85._NEWLINE_Pri temperaturah pod 118 K je antiferomagneten. Bil je ena od prvih spojin, katerih magnetna zgradba je bila dolo\xc4\x8dena z nevtronsko difrakcijo (leta 1951)._NEWLINE_Kemijske reakcije manganovega(II) oksida so zna\xc4\x8dilne za ionske okside. Pri obdelavi s kislinami se pretvori v ustrezne manganove(II) soli in vodo. Z oksidacijo preide v manganov(III) oksid (Mn\xe2\x82\x82O\xe2\x82\x83).\n_START_SECTION_\nUporaba\n_START_PARAGRAPH_\nManganov(II) oksid se skupaj z manganovim sulfatom (MnSO\xe2\x82\x84) uporablja kot sestavina umetnih gnojil. Letna poraba za ta namen je ve\xc4\x8d tiso\xc4\x8d ton. Uporablja se tudi kot katalizator za sintezo alil alkohola, v kerami\xc4\x8dni, barvni in steklarski industriji, za beljenje loja in v tekstilnem tiskarstvu.'